ایرانداکی یاشیل حرکاتین تانینمیش لیدرلریندن اولان مهدی کروبی یئنییدن خسته خانایا یئرلشدیریلیب.
آخار. آذ خبر وئریر کی، بو بارهده کرروبینین اوغلو محمدحسین کرروبی ژورنالیستلره آچیقلاماسیندا دانیشیب. او بیلدیریب کی، ایولون ۳۰-او گونورتادان اول آتاسینین اورک دؤیونتولری کسکین ضعیفلهییب و صحتینده جدی پروبلملر یاراندیغیندان، او، اطلاعات امکداشلارینین مشایعتی ایله یئنیدن تهران خسته خانالارینین بیرینه آپاریلیب:
«آتام حاضردا تهران خسته خانالاریندان بیرینین رئانیماسییا شعبهسینده حکیملرین نظارتینده ساخلانیلیر. اونون اورک دؤیونتولرینین کسکین دوشمهسینین سببینی اؤیرهنمک اوچون معایینه ائدجکلر. معایینه نتیجهسینده حکیملر اونون اوریینده عملیات آپاریب-آپارماماق بارهده قرار وئرجکلر».
قید ائدک کی، کروبی ایولون ۲۵-ده ده خسته خانایا یئرلشدیریلمیشدی.
۲۰۰۹-جو ایلده ایراندا حاکمیته قارشی یاشیل حرکات باشلاییب. حرکاتین اساس لیدرلری میر حسین موسوی و مهدی کرروبی اولوب. میلیونلارلا گنجی اؤز اطرافیندا توپلاماغی باجاران حرکاتین قارشیسی حکومت طرفیندن آلینیب. موسوی و کروبی سونرادان حبس ائدیلیبلر. هر ایکی سیاستچی ائو دوستاقلیغی شرایطینده یاشاییر.
azb_Arab azb_Arab azb_Arab azb_Arab azb_Arab